ΠΕΡΙΕΧΟΜΕΝΑ
ΑΠΟΦΑΣΕΙΣ
Παροχή εξουσιοδότησης υπογραφής εγγράφων,
αποφάσεων και άλλων πράξεων «ΜΕ ΕΝΤΟΛΗ
ΠΕΡΙΦΕΡΕΙΑΡΧΗ» καθώς και μεταβίβαση άσκησης πρόσθετων αρμοδιοτήτων της Περιφέρειας
Ιονίων Νήσων.
Έγκριση τροποποίησης του Κανονισμού Διδακτορικών Σπουδών του Τμήματος Γραφιστικής και
Οπτικής Επικοινωνίας της Σχολής Εφαρμοσμένων
Τεχνών και Πολιτισμού του Πανεπιστημίου Δυτικής Αττικής.
ΑΠΟΦΑΣΕΙΣ
Αριθμ. οικ. 19360/8339
(1)
Παροχή εξουσιοδότησης υπογραφής εγγράφων,
αποφάσεων και άλλων πράξεων «ΜΕ ΕΝΤΟΛΗ
ΠΕΡΙΦΕΡΕΙΑΡΧΗ» καθώς και μεταβίβαση άσκησης πρόσθετων αρμοδιοτήτων της Περιφέρειας
Ιονίων Νήσων.
Η ΠΕΡΙΦΕΡΕΙΑΡΧΗΣ ΙΟΝΙΩΝ ΝΗΣΩΝ
Έχοντας υπόψη:
1. Τις διατάξεις των άρθρων 3, 113, 114, 159, 160,186
210 και 242 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρό-
γραμμα Καλλικράτης» (ΦΕΚ 87/Α’/2010), όπως ισχύουν.
2. Τις διατάξεις του άρθρου 9 και 18 του ν. 2690/1999
περί κύρωσης του Κώδικα Διοικητικής Διαδικασίας (ΦΕΚ
45/τ.Α’/1999), όπως ισχύουν.
3. Τις διατάξεις του άρθρου 90 του π.δ/τος 63/2005
(ΦΕΚ 98/τ.Α΄/22.04.2005) «Κωδικοποίηση της νομοθεσίας για την Κυβέρνηση και τα κυβερνητικά όργανα».
4. Τις διατάξεις του π.δ. 147/2010 (Φ.Ε.Κ. 240/Β΄) «Οργανισμός της Περιφέρειας Ιονίων Νήσων» όπως τροπο-
ποιήθηκε και συμπληρωθεί (ΦΕΚ 4083/Β΄/23-11-2017).
5. Την αριθμ. 739/2019 απόφαση του Πολυμελούς
Πρωτοδικείου Κέρκυρας με την οποία ανακηρύχθηκαν
η Περιφερειάρχης και οι Περιφερειακοί Σύμβουλοι της
Περιφέρειας Ιονίων Νήσων για την περίοδο 2019-2023.
6. Την αριθμ. 87302/36432/09-10-2019 απόφαση της
Περιφερειάρχη Ιονίων Νήσων «Ορισμός Θεματικών Αντιπεριφερειαρχών» (ΦΕΚ 854/τ.ΥΟΔΔ/15-10-2019).
7. Την αριθμ. 97901/40771/5-12-2019 (ΑΔΑ: 683Χ7ΛΕΞ5Ρ) απόφαση της Περιφερειάρχη Ιονίων Νήσων περί
διορισμού του Εκτελεστικού Γραμματέα της Περιφέρειας
Ιονίων Νήσων (ΦΕΚ. 1014/τ.Υ.Ο.Δ.Δ/29.11.2019 και ΦΕΚ
1127/τ.Υ.Ο.Δ.Δ/31.12.2019)
8. Την αριθμ. ΔΟΑ/οικ.26601/10.10.2007 εγκύκλιο
του Υπουργείου Εσωτερικών και την αριθμ. ΔΟΑ/οικ.
8638/26.03.2013 εγκύκλιο του Υπουργείου Διοικητικής
Μεταρρύθμισης και Ηλεκτρονικής Διακυβέρνησης περί
μείωσης υπογραφών στις διοικητικές πράξεις και στα
διοικητικά έγγραφα.
9. Την ανάγκη απλούστευσης διαδικασιών, για τη σύντομη διεκπεραίωση υπηρεσιακών θεμάτων και την εξα-
σφάλιση της εύρυθμης και αποδοτικής λειτουργίας των
υπηρεσιών της Περιφέρειας Ιονίων Νήσων.
10. Το γεγονός ότι από τις διατάξεις της παρούσας απόφασης δεν προκύπτει επιπλέον δαπάνη που θα βαρύνει
τις πιστώσεις του προϋπολογισμού Περιφέρειας Ιονίων
Νήσων, αποφασίζουμε:
Τη μεταβίβαση άσκησης πρόσθετων αρμοδιοτήτων
της Περιφέρειας Ιονίων Νήσων, καθώς και την παροχή
εξουσιοδότησης υπογραφής εγγράφων, αποφάσεων και
άλλων πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ», στον
Εκτελεστικό Γραμματέα της Περιφέρειας Ιονίων Νήσων,
ως ακολούθως:
Α) Την παροχή εξουσιοδότησης υπογραφής «ΜΕ
ΕΝΤΟΛΗ ΠΕΡΙΦΕΡΕΙΑΡΧΗ» για:
1. Τα προπαρασκευαστικά έγγραφα που αφορούν τις
μετακινήσεις εντός και εκτός έδρας στο εσωτερικό και
εξωτερικό των υπαλλήλων της Περιφέρειας Ιονίων Νήσων.
2. Τις αποφάσεις μετακίνησης εντός και εκτός έδρας
στο εσωτερικό, για τους Προϊσταμένους των Γενικών
Διευθύνσεων της Περιφέρειας Ιονίων Νήσων.
3. Τις αποφάσεις μετακίνησης υπαλλήλων από Γενική
Διεύθυνση σε Γενική Διεύθυνση της Περιφέρειας Ιονίων
Νήσων.
4. Τις αποφάσεις συγκρότησης Επιτροπών και Ομάδων εργασίας που συνδέονται με τις αρμοδιότητες του
Εκτελεστικού Γραμματέα της Περιφέρειας Ιονίων Νήσων.
Β) Την μεταβίβαση άσκησης των αρμοδιοτήτων του
Αυτοτελούς Τμήματος Εσωτερικού Ελέγχου και λοιπών
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
17 Μαρτίου 2020
ΤΕΥΧΟΣ  ΔΕΥΤΕΡΟ
Αρ. Φύλλου 873
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 873/17.03.2020
αρμοδιοτήτων που ασκούνται από το ως άνω αναφερόμενο Αυτοτελές Τμήμα, δυνάμει των κείμενων διατάξεων.
Γ) Την άσκηση εποπτείας και ελέγχου των Περιφερειακών Ενοτήτων, σε θέματα προσόδων και περιουσίας
και καθεστώτος χρήσης κτιρίων, της Περιφέρειας Ιονίων
Νήσων.
Η απόφαση αυτή να δημοσιευθεί στην Εφημερίδα της
Κυβέρνησης.
Κέρκυρα, 5 Μαρτίου 2020
Η Περιφερειάρχης
ΡΟΔΗ ΚΡΑΤΣΑ - ΤΣΑΓΚΑΡΟΠΟΥΛΟΥ
Ι
Αριθμ. 23403
(2)
Έγκριση τροποποίησης του Κανονισμού Διδακτορικών Σπουδών του Τμήματος Γραφιστικής
και Οπτικής Επικοινωνίας της Σχολής Εφαρμοσμένων Τεχνών και Πολιτισμού του Πανεπιστη-
μίου Δυτικής Αττικής.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τις διατάξεις του ν. 4521/2018 (Φ.Ε.Κ. 38/τ.Α΄/
2-03-2018): «Ίδρυση Πανεπιστημίου Δυτικής Αττικής και
Άλλες Διατάξεις».
2. Τις διατάξεις του ν. 4009/2011 (Φ.Ε.Κ. 195/τ.Α΄/
06-09-2011): «Δομή, Λειτουργία, Διασφάλιση της Ποιότητας των Σπουδών και Διεθνοποίηση των Ανωτάτων
Εκπαιδευτικών Ιδρυμάτων», όπως ισχύει σήμερα με τις
τροποποιήσεις και τις συμπληρώσεις του και ιδίως της
παρ. 2α του άρθρου 57.
3. Τις διατάξεις του ν. 4485/2017 (Φ.Ε.Κ. 114/τ.Α΄/
04-08-2017): «Οργάνωση και Λειτουργία της Ανώτατης
Εκπαίδευσης, Ρυθμίσεις για την Έρευνα και Άλλες Διατάξεις» και ιδίως της παρ. 2 του άρθρου 45.
4. Τις διατάξεις του ν. 4610/2019 (Φ.Ε.Κ. 70/τ.Α΄/
7-05-2019): «Συνέργειες Πανεπιστημίων και Τ.Ε.Ι., Πρόσβαση στην Τριτοβάθμια Εκπαίδευση, Πειραματικά Σχο-
λεία, Γενικά Αρχεία του Κράτους και Λοιπές Διατάξεις».
5. Τη με αριθμ. 125788/Ζ1/6-08-2019 (Φ.Ε.Κ. 564/τ.Υ.Ο.ΔΔ./
13-08-2019) διαπιστωτική πράξη της Υπουργού Παιδείας
και Θρησκευμάτων, σχετικά με το: «Διορισμό Πρύτανη
και Τεσσάρων (4) Αντιπρυτάνεων του Πανεπιστημίου
Δυτικής Αττικής».
6. Τη με αριθμ. πρωτ. 43283/9-09-2019 πράξη «Συγκρότηση της Συγκλήτου του Πανεπιστημίου Δυτικής
Αττικής» του Πρύτανη του Πανεπιστημίου Δυτικής Αττικής.
7. Τη με αριθμ. 48589/30-09-2019 (Φ.Ε.Κ. 3803/τ.Β΄/
15-10-2019) Πράξη του Πρύτανη του Πανεπιστημίου Δυτικής Αττικής σχετικά με τον «Καθορισμό του Τομέα Ευθύ-
νης και των Επιμέρους Αρμοδιοτήτων των Τεσσάρων (4)
Αντιπρυτάνεων του Πανεπιστημίου Δυτικής Αττικής», καθώς και τη διόρθωση σφάλματος αυτής (Φ.Ε.Κ. 4064/τ.Β΄/
7-11-2019).
8. Τη με αριθμ. πρωτ. 49968/3-10-2019 Πράξη «Ανασυγκρότηση της Συγκλήτου του Πανεπιστημίου Δυτι-
κής Αττικής» του Πρύτανη του Πανεπιστημίου Δυτικής
Αττικής.
9. Την πράξη 8/10-05-2018 (Θέμα 26°) της Διοικούσας
Επιτροπής του Πανεπιστημίου Δυτικής Αττικής με την
οποία εγκρίθηκε «Σχέδιο Κανονισμού Διδακτορικών
Σπουδών στο Πανεπιστήμιο Δυτικής Αττικής» (ΑΔΑ:
ΩΧΟ446Μ9ΞΗ-ΠΤΥ).
10. Τη με αριθμ. 9974 απόφαση της Διοικούσας Επιτροπής του Πανεπιστημίου Δυτικής Αττικής περί έγκρισης
του Κανονισμού Διδακτορικών Σπουδών του Τμήματος
Γραφιστικής και Οπτικής Επικοινωνία της Σχολής Εφαρμοσμένων Τεχνών και Πολιτισμού (Φ.Ε.Κ. 4474/τ.Β΄/
8-10-2018).
11. Το απόσπασμα πρακτικού της με αριθμ. 15/
03-12-2019 συνεδρίασης της Συνέλευσης του Τμήματος Γραφιστικής και Οπτικής Επικοινωνίας της Σχολής
Εφαρμοσμένων Τεχνών και Πολιτισμού, σχετικά με τροποποίηση του Κανονισμού Διδακτορικών Σπουδών του
Τμήματος.
12. Την πράξη 1/20-02-2020 (Θέμα 50°) της Συγκλήτου του Πανεπιστημίου Δυτικής Αττικής σχετικά με την
τροποποίηση του Κανονισμού Διδακτορικών Σπουδών
του Τμήματος Γραφίστικης και Οπτικής Επικοινωνίας της
Σχολής Εφαρμοσμένων Τεχνών και Πολιτισμού.
13. Το γεγονός ότι με την παρούσα δεν προκαλείται
δαπάνη σε βάρος του κρατικού προϋπολογισμού, αποφασίζουμε:
Την τροποποίηση της με αριθμ. 9974/28-09-2018 απόφασης της Διοικούσας Επιτροπής του Πανεπιστημίου
Δυτικής Αττικής, που δημοσιεύθηκε στο Φ.Ε.Κ. 4474/τ.Β΄/
8-10-2018, με θέμα «Έγκριση του Κανονισμού Διδακτορικών Σπουδών του Τμήματος Γραφιστικής και Οπτικής
Επικοινωνίας της Σχολής Εφαρμοσμένων Τεχνών και Πολιτισμού του Πανεπιστημίου Δυτικής Αττικής» ως προς
την παράγραφο 2 του άρθρου 7 (Επίβλεψη Διδακτορικής Διατριβής και Τριμελής Συμβουλευτική Επιτροπή)
το οποίο αντικαθίσταται, ως ακολούθως:
«Κάθε Επιβλέπων μπορεί να επιβλέπει έως έξι (6) (μη
συνυπολογιζομένων τυχόν συνεπιβλέψεων) υποψηφίους
διδάκτορες (άρθρο 45 παρ. 2 του ν. 4485/2017)».
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 5 Μαρτίου 2020
Ο Πρύτανης
ΠΑΝΑΓΙΩΤΗΣ ΚΑΛΔΗΣ

[Source: 20200200873.pdf | Tokens: 7437]